# data[].attributes.body
Alam niyo ba na ang Pilipinas ay isang bansang demokratiko na nangangahulugan na ang kapangyarihan ay nasa kamay ng mga tao?

Bilang mga mamamayan ng bansang Pilipinas ay may karapatan tayong makialam sa iba’t ibang kaganapan at makilahok sa mga gawain na may napakalaking epekto sa ating lipunan.

# data[].attributes.body
Magandang Araw mga bata! Kamusta kayo?

Handa na ba kayong matuto sa ating panibagong aralin?

# data[].attributes.body
Bago tayo magsimula, pumalakpak ng tatlong beses kung kayo ay handa na.

Handa naba ang lahat para makinig?

Handa naba ang lahat para matuto sa ating panibagong paksa?

Kung gayon, atin ng sisismulan!

# data[].attributes.body
" Find & Seek Treasure Hunt!"

Sa larong ito, magkakaroon ng limang pangkat. Kung saan magbibigay ng tanong ang guro at ito ay sasagutan ng mga estudyante .

Bawat pangkat ay may pagkakataong sumagot para makakuha ng puntos. Sa bawat tamang sagot ay may katumbas na makukuhang ginto.

Ang grupo na may pinakaramaraming nasagutan ang siyang magwawagi at makakatangap ng isang gantimpala.

# data[].attributes.body
Handa naba ang lahat?

Kung gayon ay atin nang simulan ang ating aktibidad!

# data[].attributes.body
Ito ay isang pormal na proseso ng pagpili ng mga mamamayan ng

mga opisyal na sa tingin nila ay may kakayahan na mamuno at

mapagkakatiwalaan nila?

# data[].attributes.body
Tama! Ito ay Eleksyon.

# data[].attributes.body
Ito ay may pangunahing tungkulin na mangalap at mamahagi ng dugong panagip buhay. Bukod sa pangangalap ng dugo. Ito din ay tumutulong tuwing may mga sakuna kagaya na lamang ng lindol, bagyo, baha, pandemya, at iba pa.

# data[].attributes.body
Magaling! Ito ay Philippine Red Cross.

# data[].attributes.body
Ito ay galing sa salitang Griyego na “polis” na nangangahulugang

mga gawain sa isang lungsod estado.

# data[].attributes.body
Tama! Ito ay Politika.

# data[].attributes.body
Ito ay galing sa salitang Latinna "participatio" na ang ibig sabihin ay makisali, o makibahagi?

# data[].attributes.body
Mahusay! Ito ay Pakikilahok.

# data[].attributes.body
Ang mga sumusunod ay mga paraan ng pakikilahok. Maliban sa?

A. Malayang pamamahayag

B. Pagboto

C. Pagsali at pagsuporta sa mga organisasyonng pampolitika

D. Hindi paglahok sa civil society

# data[].attributes.body
Magaling! Ang tamang sagot ay letrang "D".

# data[].attributes.body
Base sa ating naging aktibidad, ano kaya sa tingin ninyo ang ating paksa ngayong araw?

# data[].attributes.body
Natatalakay ang aktibong pakikilahok ng mamamayan sa mga gawaing pansibiko.

Paksa: Pakikilahok sa mga gawaing politikal at pansibiko ng mamamayan.

1. Mabuti at Mapanagutang Pagboto ( Voter's Education)

2. Pagbuo ng samahang pansibiko

3. Gawaing Pansibiko

# data[].attributes.body
Sa araling ito inaasahan na matutukoy ng mga mag-aaral ang iba’t ibang gawaing pampolitikal at pansibiko na maaring pakilahukan ng mga mamamayan.

Naipapaliwanag ang kahalagahan ng pakikilahok sa mga gawaing ito na may malaking epekto upang matamasa ang inaasam na pagbabago sa ating lipunan.

Nakakalahok sa mga gawaing pansibiko na pwedeng lahukan ng mga kabataan para sa ikakaunlad ng bansa.

# data[].attributes.body
Saan kaya galing ang salitang politika?

Ang salitang politika ay galing sa salitang Griyego na “polis” na nangangahulugang mga gawain sa isang lungsod estado, habang ang pakikilahok ay galing naman sa salitang Latin na “participatio” na ang ibig sabihin ay makisali,o makibahagi.

Samakatuwid, ang Politikal na Pakikilahok ay tumutukoy sa mga gawain ng mga tao na may kinalaman sa pamamahala ng mga lungsod estado, at sa kasalukuyan ay ang pakikibahagi sa pamamalakad ng ating bansa.

# data[].attributes.body
Sa isang bansang demokratiko, ano kaya ang dalawang uri ng pakikilahok na maari nating pakisamahan?

# data[].attributes.body
"Ang dalawang uri ng pakikilahok na maari nating pakisamahan ay ang tuwiran at di-tuwiran"

Una ay ang tinatawag nilang tuwiran na kung saan ang

pakikilahok ng mga mamamayan ay direktang naipararating ang kanilang mga ninanais sa mga taong kinauukulan.

Ang halimbawa ng tuwirang pakikilahok ay ang pagpunta sa mga asembleya. Ang mga mamamayan ay nakikibahagi sa pagbuo ng desisyon na walang nakikialam sa kanila.

Ang pangalawang uri naman nito ay ang di-tuwiran kung saan ang mga kagustuhan ng mga mamamamayan ay

ipararating sa mga kinatawan na pinili ng tao sa pamamagitan ng pagboto.

# data[].attributes.body
Bukod sa eleksyon na maaring pakilahukan ng mga mamamayan, napakahalaga rin na makibahagi ang mga mamamayan sa civil society.

Ano kaya ang ibig sabihin ng civil society?

Ang civil society ay isang patunay  na  ang  mga  mamamayan  ay  malaya at  may  karapatan  na makilahok  sa iba’t ibang samahan na maaring magpaunlad sa kanyang lipunang kinabibilangan.  Ang mga civil society groups ay mga  samahan  kung  saan  naipararating  ng  mga mamamayan ang kanilang mga pangangailangan sa pamahalaan.

# data[].attributes.body
Ang civil society ay itinuturing bilang “ikatlong sektor” ng lipunan na iba sa pamahalaan at negosyo.  Ang mga civil society ay kinabibilangan ng sumusunod:

a. Mga  grupo  ng  non-governmental  organizations  at  mga  institusyon  na nagsusulong ng interes ng mga mamamayan;

b. Mga organisasyon at indibidwal na hindi konektado sa pamahalaan; at

c. Mga non-profit organization.

Samakatuwid  ang  civil  society  ay  sektor  ng  lipunan  na  hiwalay  sa  estado.  Ninanais ng civil society na magkaroon ng pagbabago sa lipunan sa pamamagitan ng  pagbabago  sa  mga  polisiya  at  paigtingin  sa  accountability  at  transparency  sa pamahalaan.

# data[].attributes.body
Ilan  sa  mga  halimbawa  ng  mga  civil society  ay  ang  mga  non-governmental organizations at people’s organizations.

# data[].attributes.body
a. Non-Governmental Organization (NGO) – Ito ay grupo ng mga mamamayan na  kung  saan  ang  layunin  nila  ay  makatulong  sa  mga  tao.    Sila  ay nagbibigay ng libreng serbisyo at tulong sa mga tao upang maiparating sa pamahalaan ang mga hinaing nila.

Ang mga NGO ay mga pribadong samahan na may sariling pondo para sa  kanilang  mga  proyekto  at  programang  pangkabuhayan, pangkalusugan,  pangkalinisan,  pangangalaga  ng  kapaligiran  at  pang edukasyon at iba pang gawain na naglalayong mapabuti at mapaunlad ang lipunan.

# data[].attributes.body
b. People’s Organization - Ang Grassroot Organization o People’s Organizations  (POs)  ay  uri  ng mga organisasyong kabilang sa civil society ngunit kinabibilangan ng mga mamamayang  direktang  naapektuhan  ng  mga problema  o  krisis  at may partikular na layunin at ipinaglalaban.

Nahahanay dito ang mga sektoral na pangkat ng kababaihan, kabataan, magsasaka, mangingisda, at mga cause-oriented group.

# data[].attributes.body
Bakit kaya mahalaga ang pagsali sa mga samahan tulad ng (NGO) at Peoples’ Organization?

Mahalaga ang pagsali sa mga samahan dahil nakatutulong ito sa pamahalaan sa pagbuo at paggawa ng iba’t ibang programa na makapagpapaunlad  sa  ating  bayan.    Nagsisilbing  gabay  ang  mga  civil  society  sa pamahalaan kung papaano nila mapapamahalaan nang mas mabuti ang kanilang mga nasasakupan.

# data[].attributes.body
Maraming salamat mga bata sa inyong partisipasyon at pakikinig. Sana ay marami kayong aral na napulot sa ating talakayan ngayon araw.

Hanggang sa susunod na talakayan na puno ng aral at kaalaman. Paalam!

# data[].attributes.body
Bilang isang mamamayan, ano ang maaari mong gawin upang makatulong sa kaunlaran  at  kagalingan  ng  ating  bansa?

Maaring  may  mga  nagsasabi na  ito ay makakamit  lamang  sa  pamamagitan  ng  pagkakaroon  ng  katungkulan  sa pamahalaan,  pero  kahit  ang  isang  ordinaryong  mamamayang  kagaya  mo  ay  may napakahalagang tungkulin at malaking maiaambag sa ating pag-unald.

Tiyak na uunlad at masosolusyonan ang mga problemang kinahaharap natin kung ang bawat mamamayan ay buong pusong makikiisa,  makikipagtulungan, at makilalahok sa mga gawaing pansibiko.

# data[].attributes.body
Ano kaya ang ibig sabihin ng gawaing pansibiko?

# data[].attributes.body
Ang gawaing pansibiko ay ang pakikilahok sa mga gawaing pangkaunlaran at naglalayon na malutas ang mga suliranin o isyu na dapat mabigyan ng pansin.  Ang mga gawaing ito ay dapat nating tuparin nang may pagkukusa at buong katapatan.  Ang mga gawaing pansibiko ay mga gawain na may  kinalaman  sa  mga  usapin  tungkol  kalikasan,  kalusugan,  edukasyon, kabuhayan, at pampublikong serbisyo.

Sa pamamagitan ng mga gawaing pansibiko,naipakikita  natin  ang  pagmamalasakit  sa  ating  kapwa  dahil  tumutulong  tayo  sa kanila  nang  walang  hinihintay  na  kapalit.

# data[].attributes.body
a. Gawad Kalinga (GK) -  Ang  Gawad  Kalinga  ay  may  layunin  na  mabawasan  ang  mga  bilang  ng mahihirap  na  Pilipino.    Naglalayong  makatulong  sa  pamamagitan  ng pagpapatayo  ng  disenteng  bahay  para  sa  mga  mahihirap  na  pamilya,  at pagkakataon upang makapagtapos ng pag-aaral ang mga bata.

b. Philippine Red Cross - Ang Philippine Red Cross ay may pangunahing tungkulin na mangalap at mamahagi ng dugong panagip buhay.  Bukod sa pangangalap ng dugo, ang Philippine Red Cross din ay tumutulong tuwing may mga sakuna kagaya na lamang ng lindol,  bagyo, baha,  pandemya,  at  iba pa.

# data[].attributes.headline
Narito ang ilan sa mga maari mong gawin upang makapagbigay lingkod sa kapwa: 

# data[].attributes.subject
Narito ang ilan sa mga maari mong gawin upang makapagbigay lingkod sa kapwa: 

# data[].attributes.body
a. Magboluntaryo sa mga day-care center bilang assistant at tumulong sa mga gawain doon.

b. Magbigay ng libreng tutorial sa mga bata at turuan silang magbasa, magsulat, magbilang, at magagandang asal.

c. Pagsasagawa  ng  mga  feeding  program  para  sa  mga  batang  kulang  sa nutrisyon.

d. Paghikayat  sa  mga  kapitbahay  na  dumalo  sa  mga  libreng  seminar  na  may kinalaman sa mga programang pangkabuhayan.

e. Maaring  ibalita  sa  mga  kapitbahay  kung  may  mga  organisasyon  na magsasagawa ng mga medical mission sa inyong lugar.  Maaari ring ibahagi ang  libreng  assistance  sa  mga  organisasyon  o  sa  mga  namumuno  sa  mga gawaing ito.

f. Makibahagi sa mga clean and green activities ng iyong komunidad.